**ԱՄՓՈՓԱԹԵՐԹ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ԶԱՐԳԱՑՄԱՆ 2022 ԹՎԱԿԱՆԻ ՏԱՐԵԿԱՆ ԾՐԱԳԻՐԸ ԵՎ ՄԻՋՈՑԱՌՈՒՄՆԵՐԻ ՑԱՆԿԸ ՀԱՍՏԱՏԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1.** Հայաստանի Հանրապետության **արդարադատության նախարարություն** | | **16.08.2021 թ.** |
| **№ /27.4/25082-2021** |
| **ԿԱՐԾԻՔ**  **«Հայաստանի Հանրապետության Ֆիզիկական կուլտուրայի և սպորտի զարգացման 2022 թվականի տարեկան ծրագիրը և միջոցառումների ցանկը հաստատելու մասին» Հայաստանի Հանրապետության կառավարության որոշման նախագծի վերաբերյալ**  1.«Հայաստանի Հանրապետության Ֆիզիկական կուլտուրայի և սպորտի զարգացման 2022 թվականի տարեկան ծրագիրը և միջոցառումների ցանկը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերնագիրն և Նախագծի 1-ին կետն անհրաժեշտ է համապատասխանեցնել միմյանց՝ նկատի ունենալով «Նորմատիվ իրավական ակտերի մասին» օրենքի 12-րդ հոդվածի 1-ին մասի կարգավորումը, որի համաձայն՝ *նորմատիվ իրավական ակտը ունենում է* ***վերնագիր, որը համապատասխանում է նորմատիվ իրավական ակտի բովանդակությանը:***  Նույն դիտողությունը վերաբերում է նաև Հավելվածով սահմանված ծրագրի և ցանկի վերնագրերին:  2. Նախագծի վերնագրից առաջ որոշման ընդունման տարեթիվն անհրաժեշտ է վերանայել:  Նույն դիտողությունը վերաբերում է նաև Հավելվածին:  3. Նախագծի 1-ին կետով հաստատվող տարեկան ծրագիրը և միջոցառումների ցանկն անհրաժեշտ է նախատեսել առանձին հավելվածների տեսքով՝ Նախագծի տեքստում կատարելով համապատասխան հղում:  Սույն դիտողությունը բխում է «Նորմատիվ իրավական ակտերի մասին» օրենքի 13-րդ հոդվածի 9-րդ մասի պահանջից, որի համաձայն՝ *նորմատիվ իրավական ակտով հաստատվող կանոնները, կանոնադրությունները, կարգերը, ցանկերը, աղյուսակները և այլն ամրագրվում են (կամ ձևակերպվում են) նորմատիվ իրավական ակտի անբաժանելի մաս համարվող հավելվածների ձևով: Հավելվածներն առանց տվյալ նորմատիվ իրավական ակտի իրավաբանական ուժ չունեն: Նորմատիվ իրավական ակտի համապատասխան մասերը հղում են պարունակում այդ հավելվածներին:*  4. Հավելվածի առաջին էջի վերևի աջ անկյունում առկա «ՆԱԽԱԳԻԾ» բառն անհրաժեշտ է հանել:  5. Հավելվածի 1-ին և 4-րդ կետերով նախատեսված են նույնական կարգավորումներ:  Հետևաբար վերոնշյալ կետերն անհրաժեշտ է խմբագրել՝ նկատի ունենալով «Նորմատիվ իրավական ակտերի մասին» օրենքի 13-րդ հոդվածի 8-րդ մասի կարգավորումը, որի համաձայն՝ ***նորմատիվ իրավական ակտերում բացառվում են իրավական նորմերի անհիմն կրկնությունները*** *և ներքին հակասությունները:*  6. Հավելվածի 7-րդ կետում «Բարձրագույն նվաճումների սպորտում գրանցվող ռեկորդները» բառերն անհրաժեշտ է փոխարինել «Սպորտում բարձրագույն նվաճումներ գրանցող ռեկորդները» բառերով:  7. Հավելվածի 17-րդ կետի 5-րդ ենթակետում անհրաժեշտ է հստակեցնել «հայրենիքի պաշտպանությանը պատրաuտ երիտաuարդության» ձևակերպումը:  8. Միջոցառումների ցանկում «Կատարողը» բառն անհրաժեշտ է փոխարինել «Պատասխանատու կատարողը» բառերով:  9. Միջոցառումների ցանկի 4-րդ կետում անհրաժեշտ է նշել, թե հակադոպինգային ծրագրերը ինչ իրավական ակտերով են սահմանվելու:  10. Միջոցառումների ցանկի ողջ տեքստում «ՀՀ» և «ԱՀ» հապավումներն անհրաժեշտ է բացել՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 2-րդ մասի կարգավորումը, որի համաձայն՝ արգելվում են նորմատիվ իրավական ակտում կատարել բառերի կամ տերմինների անհարկի կրճատումներ, ինչպես նաև բառերի կամ տերմինների հապավումներ: | **1.Ընդունվել է**  **2.Ընդունվել է**  **3.Ընդունվել է**  **4.Ընդունվել է**  **5.Ընդունվել է**  **6.Ընդունվել է**  **7.Ընդունվել է**  **8.Ընդունվել է**  **9.Ընդունվել է**  **10.Ընդունվել է** | |
| **2. Հայաստանի Հանրապետության** **ֆինանսների նախարարություն** | | **17.08.2021 թ.** |
| **№ 01/8-3/12930-2021** |
| Քննարկելով Ձեր 10.08.2021 թվականի N01/31.1/16981-2021 գրությամբ ներկայացված՝ «Հայաստանի Հանրապետության ֆիզիկական կուլտուրայի և սպորտի զարգացման 2022 թվականի տարեկան ծրագիրը և միջոցառումների ցանկը հաստատելու մասին» Հայաստանի Հանրապետության կառավարության որոշման նախագիծը (այսուհետ Նախագիծ) հայտնում ենք, որ անհրաժեշտ է Նախագծով հաստատվող՝ ֆիզիկական կուլտուրայի և սպորտի զարգացման 2022 թվականի տարեկան ծրագրի միջոցառումների իրականացման ցանկում ընդգրկված միջոցառումները և վերջիններիս իրականացման գծով ֆինանսավորման չափերը համապատասխանեցնել Հայաստանի Հանրապետության 2022-2024 թվականների պետական միջնաժամկետ ծախսերի ծրագրով նախատեսվածին: | **Ընդունվել է մասամբ**  Նախագծով հաստատվող՝ ֆիզիկական կուլտուրայի և սպորտի զարգացման 2022 թվականի տարեկան ծրագրի միջոցառումների իրականացման ցանկում ընդգրկված միջոցառումները ներառված են եղել ԿԳՄՍ նախարարության 2022թ բյուջետային հայտում, սակայն «Մասսայական սպորտ» բսժնի ծրագրերի չափաքանակները ներառված չեն ՀՀ կառավարության 2021 թ․ հուլիսի 12-ի «ՀՀ 2022-2024 թվականների պետական միջնաժամկետ ծախսերի ծրագիրը և ՀՀ կառավարության պարտքի բեռի նվազեցման 2022-2026 թվականների ծրագիրը հաստատելու մասին» N 1171-Ն որոշմամբ հաստատված ծրագրերում: | |